Atlaski kedar
<s>Atlaski kedar ili atlantski cedar (-{Cedrus atlantica (Endl.) Manetti ex Carr}-) pripada rodu -{Cedrus}-, koji se u sastavu familije -{Pinaceae}-.</s><s>Naziv -{Cedrus}- potiče od grčke reči -{κεο}- = goreti, jer se drvo upotrebljava za kađenje.</s><s>Kod Plinija starijeg naziv označava kedrovo drvo i kedrovo ulje, ali i crvenu kleku (-{Juniperus oxycedrus}-) .</s><s>Većina savremenih izvora tretira atlaski kedar kao posebnu vrstu -{Cedrus atlantica}-, ali neki izvori smatraju da je podvrsta libanskog kedra (-{Cedrus libani A. Rich. subsp. atlantica (Endl.) Batt. & Trab.}-).</s><s>U okviru roda nalaze se još dve do tri vrste zimzelenog drveća, čiji areal je ograničen na područje južnog i istočnog Mediterana i na zapadne Himalaje.</s>

<s>Opis 
Vrsta u postojbini dostiže visinu i do 40 -{m}-, i prečnik stabla do 2 -{m}-.</s><s>Habitus je koničan, a grane su usmerene koso prema vrhu.</s><s>Grananje nije u pršljenovima, a kruna je široka i nepravilna sa uspravnim ili povijenim vrhom.</s><s>Kora posle 20-30. godine puca dosta duboko.</s><s>Atlaski kedar ima dvojake izbojke: dugoraste, na kojima su četine spiralno raspoređene i kratkoraste, skraćene letoraste kod kojih su četine u pramenu.</s><s>Terminalni izbojak je uspravan ili malo nagnut u stranu.</s><s>Mladi izbojci dugorasta gusto su obrasli sitnim dlačicama.</s>

<s>Četine su kraće od 25 -{mm}-, najčešće su plavozeleno ili srebrnozeleno, ređe zeleno obojene.</s><s>One su četvorougaone ili trougaone na preseku, dosta krute, zašiljene i sa dva smolna kanala.</s><s>U jednom kratkorastu ima ih oko 25, a na stablu se zadržavaju od 2 do 6 godina.</s>

<s>-{Cedrus atlantica}- je jednodoma vrsta.</s><s>Muške strobile su duge oko 5 -{cm}- i nalaze su u uspravnim resama na vrhovima kratkorasta.</s><s>Ženske strobile uspravne kraće i zdepastije.</s><s>Cvetanje je u septembru-oktobru.</s>

<s>Šišarice sazrevaju zimi druge ili proleća treće godine od cvetanja.</s><s>Na istom drvetu mogu se naći tri vrste šišarica.</s><s>Zrele šišarice imaju valjkastojajasti oblik, sa ravnim ili utisnutim vrhom.</s><s>One dostižu dužinu od 5 do 7 -{cm}- i širinu od 4 -{cm}-.</s><s>Zrele šišarice se raspadaju, nakon čega na njihovom mestu ostaje uspravno kruto vreteno.</s><s>Plodne ljuspe šišarica su oko 3,5 -{cm}- široke, čvrsto prilegle i svaka nosi po 2 semena u pazuhu.</s><s>Seme je sa velikim trouglastim krilom, bez njega dugo oko 12 -{mm}-, krilo od 12 do 15 -{mm}-.</s>

<s>Areal 
Atlaski kedar, od prirode raste u severozapadnoj Africi, na planinama Atlas i Rif (Alžir i Maroko).</s><s>Formira planinske šume od 1370 do 2200 -{m}- n.v., često čiste, ili sa alžirskom jelom (-{Abies numidica}-), crvenom klekom (-{Juniperus oxycedrus}-), česminom (-{Quercus ilex}-) i italijanskim javorom (-{Acer opalus}-).</s>

<s>Bioekološke karakteristike 
Atlaski kedar je bazifilna i heliofilna vrsta, a dobro podnosi i klimatske ekstreme, pa se smatra najotpornijom vrstom kedra.</s><s>Raste brzo, relativno je otporan prema štetnim gasovima.</s><s>Tolerantniji je na sušu i pripeku od većine četinara.</s>

<s>Primena 
Kod nas često sreće u parkovima, uzgaja se kao soliter ili u manjim grupama u gradskim sredinama, zbog svoje dekorativnosti, fitoncidnog dejstva i izdržljivosti prema gradskim uslovima sredine.</s><s>Zbog ovih osobina i lakog razmnožavanja vrlo kvalitetnim semenom lokalne provenijencije treba ga mnogo više primenjivati.</s>

<s>Osim u zelenim prostorima, ova vrsta gaji se i u šumskim kulturama u Šumadiji, na teritoriji Oplenca i u okolini Beograda, gde je pokazala zadovoljavajuće rezultate.</s><s>Dobro uspeva na staništu sladuna i cera (asocijacija -{Quercetum-farnetto cerris}-) koje po mnogim svojim karakteristikama predstavlja sredinu u kojoj atlaski kedar može uspešno da se razvija i da daje znatne količine drvne mase.</s><s>Može se očekivati zadovoljavajući uspeh ove vrste i na donjoj granici sveze -{Fagetum montanum}-, pa čak i na staništu belog graba (-{Carpinetum orientalis}-).</s><s>Drvo atlaskog kedra je prijatnog mirisa i dobrog kvaliteta, cenjeno je u građevinarstvu, rezbarstvu...</s>

<s>Kultivari 
 -{'Columnaris'}- –se odlikuje pravilno valjkastom krunom, koja je obrazovana od dugih grana uperenih ka vrhu;
 -{'Pyramidalis'}- – ima pravilnu usku piramidalnu krunu, koja je sastavljena od kratkih horizontalno odstojećih grana;
 -{'Pendula'}- – kod ovog klona je u početku kruna cilindrična i stablo uspravno, a kasnije se vrh povija;
 -{'Glauca'}- – se najčešće gaji, odlikuje se sivkastoplavo obojenim četinama, koje su naročito upadnjive boje kod mladih izdanaka;
 -{'Glauca Pendula'}- – klon sa dugim povijenim granama i svetlijim sivoplavim četinama.</s>

<s>Razmnožavanje 
Ova vrsta se razmnožava semenom, i to setvom odmah posle zrenja u jesen, ili u martu nakon stratifikacije.</s><s>Unutarvrsni taksoni razmnožavaju se kalemljenjem - bočnim spajanjem ili kalemljenjem u bočni zarez na podloge u posudi stare tri godine.</s><s>Prevršivanje podloga vrši se u tri navrata zbog intenzivnog strujanja sokova.</s>

<s>Reference</s>

<s>Eksterni linkovi</s>

<s>Dendrologija
Ukrasna stabla</s>

